CELEX: C2006/154/51
Language: sl
Date: 2006-07-01 00:00:00
Title: Zadeva T-128/06: Tožba, vložena  28. aprila 2006  — Japan Tobacco proti UUNT — Torrefacção Camelo (figurativna znamka CAMELO)

1.7.2006   
            
            
               SL
            
            
               Uradni list Evropske unije
            
            
               C 154/21
            
         Tožba, vložena 28. aprila 2006 — Japan Tobacco proti UUNT — Torrefacção Camelo (figurativna znamka CAMELO)
   (Zadeva T-128/06)
   (2006/C 154/51)
   Jezik postopka: francoščina
   Stranke
   
      Tožeča stranka: Japan Tobacco (Tokio, Japonska) (zastopniki: A. Ortiz López, S. Ferrandis González in E. Ochoa Santamaría, avocats)
   
      Tožena stranka: Urad za usklajevanje na notranjem trgu (znamke in modeli) (UUNT)
   
      Druga stranka pred odborom za pritožbe: Torrefacção Camelo Lda
   Predlogi tožeče stranke
   
               —
            
            
               ob razveljavitvi odločbe drugega odbora za pritožbe z dne 22. februarja 2006 v zadevi R 669/2003-2, izdaja sodbe, s katero naj [Sodišče prve stopnje], z dopolnitvijo navedene odločbe, razglasi nujnost uporabe prepovedi iz člena 8(5) UZS v tej zadevi in s tem, na podlagi presoje trditev Japan Tobacco, odločitev o zavrnitvi registracije znamke skupnosti št. 1469121;
            
         
               —
            
            
               naj se UUNT naloži plačilo stroškov postopka.
            
         Tožbeni razlogi in bistvene trditve
   
      Prijavitelj znamke Skupnosti: Torrefacção Camelo Lda
   
      Zadevna znamka Skupnosti: Znamka, ki vsebuje figurativne elemente (kamelo, piramide, palme) in ime CAFÉ TORREFACTO CAMPO MAIOR CAMELO CAFÉ ESPECIAL PURO Torrefacção Camelo Lda CAMPO MAIOR-PORTUGAL za proizvode iz razreda 30 (prijava št. 1469121)
   
      Imetnik znamke ali znaka, navajanega v postopku z ugovorom: Tožeča stranka
   
      Znamka ali znak, navajan v postopku z ugovorom: Nacionalne besedne in figurativne znamke „CAMEL“ za proizvode iz razredov 22 in 34
   
      Odločba oddelka za ugovore: Ugovoru se ugodi
   
      Odločba odbora za pritožbe: Razveljavitev odločbe oddelka za ugovore
   
      Navajani tožbeni razlogi: Nepravilna uporaba člena 8(5) Uredbe Sveta št. 40/94 ter postopkovne napake in kršitev členov 74 in 79 iste Uredbe.